Til: LAMU ved Det medisinske fakultet

Fra: HMS-koordinatorer ved MEDFAK, IMB, KLINMED, NCMM og LHVO

Dato: 19. mars 2024

Forslag til prosjekt for HMS-rapport

**Bakgrunn:**

Tidligere har det vært utviklet et nettskjema for HMS-rapporteringen ved MEDFAK. Det har vært ytret ønske blant annet i MED-LAMU om å gjennomgå og tilrettelegge denne rapporteringen slik at den blir enklere å bruke med mål om at den i større grad enn nå kan kobles opp til LAMUenes gjennomgang og også Ledelsens gjennomgang av HMS arbeidet på fakultetet.

Formålet med HMS årsrapporteringen er å utføre en gjennomgang av det systematiske HMS-arbeidet for å sikre at dette er i tråd med krav fra myndighetene og UiOs policy. Årsrapportene behandles i hver enhets LAMU samt overordnet i MED-LAMU på fakultetsnivå.

**Formålet med prosjekt for HMS-rapport:**

Det må komme tydeligere frem hva status er for HMS-arbeidet på enhetene og hva enhetene ønsker å prioritere av tiltak. Prosjektgruppen skal vurdere behov for revidering av nettskjema for HMS-rapport fra enhetene til fakultetet, slik at det ivaretar krav og ønsker fra interessenter på alle nivåer. En mere oversiktlig og gjennomarbeidet HMS årsrapport vil bidra til at fakultetet kan drive systematisk HMS arbeid for å sikre et stimulerende, godt og forsvarlig arbeidsmiljø.

**Forslag til mandat for prosjektet:**

- Leveranse: En rapport med anbefaling; bør nettskjemaet revideres eller bør det ikke? Skal det suppleres av en type HMS årsrapport slik som på UiO: [arsrapport-hms-og-beredskap-2022.pdf (uio.no)](https://www.uio.no/om/hms/arbeidsmiljo/organisering-roller/amu-lamu/sentralt-amu/moter/2023/mote-1/arsrapport-hms-og-beredskap-2022.pdf)?

- Leveres til MED-LAMU.

- Tidspunkt: MED-LAMU møte 19. september 2024.

**Forslag til deltakere i prosjektgruppen:**

HMS-koordinatorer: Sisel Eikvar, NCMM; Erlend Huglen, KLINMED; Thor Sannæss, IMB, Anita Varsi Øien, MEDFAK;

LHVO MEDFAK: Sissel Aastorp

MEDFAK-ledelsen: